ભારતીય સામ્યવાદી પક્ષ ખેડૂતો ઉપર થયેલા દમનને ગંભીર ગણી તેમની માંગણીઓના ટેકામાં આંદોલન ચાલુ કર્યું હોય જેના ભાગરૃપે ખેડૂતોની વિવિધ માંગણીઓ જેવી કે, કૃષિક્ષેત્ર માટે સ્વામીનાથન પંચની ભલામણોને તાત્કાલિક અમલ કરવો, કૃષિ ઉત્પાદનના ભાવો સ્થિર રહે તે માટે સરકાર દ્ધારા તાત્કાલિક ૧૦૦૦ કરોડ સ્થાયીકરણ ફંડ બનાવવામાં આવે, પ્રગતિશીલ જમીન સુધારણાઓનો અમલ કરવામાં આવે, મકાન વિહોણા લોકોને મકાન બનાવવા માટે જમીન આપવામાં આવે, જમીન વિહોણા લોકોને જમીનના પટ્ટાઓ આપવામાં આવ્યા છે તેમને તે જમીનનો કબજો આપવામાં આવે, કૃષિ ઉત્પાદનોનો ખર્ચ ઘટાડવા બીજ, ખાતર, જંતુનાશક દવાઓને જી. એસ. ટી. કાયદામાંથી મુક્ત કરવામાં આવે, રાષ્ટ્રીયકૃત બેંક અને સહકારી બેંક પાસે લીધેલા ખેડૂતોના કરજને પણ કરજ માફી યોજનામાં સામેલ કરવામાં આવે તથા દેવું માફ કરવામાં આવે, જમીન સંપાદન કાયદા ૨૦૧૩ માં સુધારો કરવા માટે લોકસભામાં રજૂ કરવામાં આવેલી જમીન સંપાદન કાયદો(સુધારો) ૨૦૧૪ લોકસભામાંથી પાછો ખેંચવામાં આવે વગેરે માંગણીઓ કરવામાં આવી છે.